নির্বাচনের রিটার্নিং কর্মকর্তা রকিব উদ্দিন মন্ডল জানান, নির্বাচন বিধি অনুযায়ী প্রতীক বরাদ্দের পর থেকে ব্যানার পোস্টার রশিতে টানিয়ে, লিফলেট বিলি করে প্রচারণার কাজ করতে পারবেন প্রার্থীরা। তবে গাড়িতে, দেয়ালে, খুঁটিতে আঠা লাগিয়ে পোস্টার সাঁটানো আচরণবিধি লঙ্ঘন। রশিতে পোস্টার টানানোর বিধান থাকলেও প্রার্থীদের নির্বাচনী প্রচারণার বিলবোর্ড স্থাপন করা যাবে না। নির্বাচনী ক্যাম্পে ভোটারদের টিভি, ভিসিআর, ভিসিডি, ডিভিডি ইত্যাদি ব্যবহার করা যাবে না এবং কোনোরূপ পানীয়, খাদ্য পরিবেশন, উপঢৌকন, বকশিশ ইত্যাদি প্রদান করা যাবে না। প্রচারণার কাজে কোনো ধরনের আলোকসজ্জা করা যাবে না। ৬০-৪৫ সেন্টিমিটার সাইজের সাদা-কালো পোস্টার ব্যবহারের নিয়ম থাকলে কোনো প্রকার রঙিন পোস্টার ব্যবহারের বিধান নেই। নির্বাচনে কোনো মিছিল বা শোডাউন করা যাবে না। পোস্টারে মুদ্রণকারী প্রতিষ্ঠানের নাম, ঠিকানা ও মুদ্রণের তারিখবিহীন পোস্টার লাগানো যাবে না। কিন্তু অনেক প্রার্থী বা তাঁর কর্মীরা তা মানছেন না।